[bookmark: _GoBack]Днес, 26 юни – Международният ден за борба с наркотиците, в звукозаписното студио на STEM центъра на нашето училище се проведе една изключително вдъхновяваща среща с Наско от БГ радио. 
Новият ни СТЕМ център – място за големи мечти! Само броени дни преди края на учебната година, в училището отвори врати модерен СТЕМ център. Съобразен изцяло с интересите на учениците, един от кабинетите е превърнат в истинско звукозаписно студио! Именно това място разпали детското въображение, а учениците вече мечтаят да създадат свой собствен YouTube канал и да правят подкасти. 
За да вдъхновят децата училището и Местната комисия за борба с противообществените прояви на малолетните и непълнолетните (МКБППМН) отправиха покана към един от най-популярните и обичани радиоводещи в България – Атанас Стоянов, по-известен като Наско от БГ Радио да бъде специален гост на децата. 
За да ги подкрепи в това ново и вълнуващо начинание, Наско се срещна с петокласниците Георги Асенов и Митко Асенов, както и с учениците от шести клас – Янко Кочев, Петя Стоянова, Надежда Маркова и Дияна Йонкова. Пред тях той сподели своя 25-годишен опит зад микрофона, разказа им за любовта към професията, за предизвикателството да задържиш интереса на публиката цели четвърт век и за невероятните хора, с които го среща радиото. 
Децата слушаха с притаен дъх и нямаха търпение да зададат своите въпроси! 
Накрая на срещата учениците изненадаха госта ни с ръчно изработена картичка за наближаващия му рожден ден. Кметът на общината, инж. Серьожа Лазаров, благодари на Наско за подкрепата в тази важна мисия.
Да дадем на учениците ни смисъл, творчество и поле за изява е най-добрият път към сигурно и щастливо бъдеще! [image: ❤️]

